Nr. C 302/6 De Europæiske Fællesskabers Tidende 27.11. 86 
REVISIONSRETTEN 
UDTALELSE Nr. 2/86 
fra Revisionsretten for De europæiske Fællesskaber om udkast til finansforordning om gennem­
førelse af finansprotokollerne med Algeriet, Marokko, Tunesien, Egypten, Libanon, Jordan, 
Syrien, Malta og Cypern 
(86/C 302/06) 
REVISIONSRETTEN FOR DE EUROPÆISKE 
FÆLLESSKABER HAR — 
under henvisning til traktaten om oprettelse af Det euro­
pæiske økonomiske Fællesskab, særlig artikel 209, 
under henvisning til den af Rådet den 14. og 15. juli 
1986 vedtagne anmodning om en udtalelse, 
under henvisning til Revisionsrettens tidligere afgivne ud­
talelse af 23. maj 1978 om de forslag ('), som i dokumen­
terne KOM(77) 68 endelig udg. og KOM(78) 18 endelig 
udg. oprindelig blev fremsat af Kommissionen, og 
ud fra følgende betragtninger: 
Bevillingerne til finansiering af den bistand, der ikke af­
holdes over Den europæiske Investeringsbanks egne mid­
ler, forvaltes af Kommissionen, og revisionen foretages 
af Revisionsretten i henhold til finansforordningen ve­
drørende De europæiske Fællesskabers almindelige bud­
get, særlig artikel 80, stk. 2; 
det kan tiltrædes, at der i henhold til udkastet skal ske en 
udtrykkelig regulering af vilkårene for at give fuldmagt 
til Den europæiske Investeringsbank og for udførelsen af 
de opgaver, der således henlægges til Banken, at effekti­
viteten af fremtidige bistandsydelser skal forbedres ved 
hjælp af periodiske evalueringer af de væsentligste pro­
jekter, og at der på et område under forvaltningen ikke 
længere skal gøres brug af de afstemninger med enstem­
mighed, som hidtil har været anvendt i forbindelse med 
en »ad hoc«-procedure; 
desuden bør udøvelsen af Den europæiske Investerings­
banks besluttende myndighed med hensyn til ydelse af 
lån i intet tilfælde medføre budgetmæssige konsekvenser, 
som kan unddrage sig vedkommende fællesskabsmyndig­
heds kontrol; i denne sammenhæng indføres der i udkastets artikel 11 
en sondring mellem på den ene side behandlingen af ud­
kast til afgørelser om finansiering i form af lån på særlige 
vilkår eller risikovillig kapital og på den anden side be­
handlingen af anmodninger om lån med rentegodtgø­
relse, men denne sondring indebærer, at der ikke gælder 
de samme regler om den endelige afgørelse, når det i ud­
kastets artikel 9 nævnte udvalg ikke har afgivet en positiv 
udtalelse; 
under beslutningsprocessen vedrørende projekter, som 
finansieres ved lån på særlige vilkår eller risikovillig kapi­
tal, kan Kommissionen gøre indsigelse, hvilket indebæ­
rer, at spørgsmålet forelægges Rådet, som har den ende­
lige afgørelse; den endelige afgørelse om lån med rente­
godtgørelse træffes derimod af Bankens bestyrelse, som 
træffer afgørelse i henhold til sine vedtægter; 
beslutningsprocessen vedrørende anmodninger om lån 
med rentegodtgørelse giver, for så vidt angår udnyttelsen 
af bevillingerne på Fællesskabernes almindelige budget, 
ikke den budgetgennemførende myndighed mulighed for 
at bevare kontrollen over afgørelserne vedrørende bud­
getgennemførelsen — 
VEDTAGET FØLGENDE UDTALELSE: 
Revisionsretten skal henlede Rådets opmærksomhed på 
behovet for, at den budgetgennemførende myndigheds 
beføjelser fastholdes, og skal bl.a. henvise til behovet for 
en ændring af artikel 11, stk. 4, om rentegodtgørelser, 
som afholdes over budgetbevillingerne. 
Vedtaget den 11. november 1986. 
På Revisionsrettens vegne 
Marcel MART 
(') EFT nr. C 139 af 5. 6. 1979, s. 19. Formand